《春事》
宋代·叶茵

春事又如此，犹人欲老时。
绿稠烟外树，白紧鬓边丝。
天道有还日，吾年无返期。
从今安适境，莫放酒杯迟。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。